**Despre un sihastru**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Agitaţii gǎunoase, dilatate sistematic,

Aţâţǎ orgoliul rece într-un fel melodramatic.

Doar o stare persiflantǎ, pe alocuri emotivǎ,

Ruineazǎ-un suflet care era o locomotivǎ.

Din necesitate primǎ pentru omul ce-i pe val,

Întâmplarea primitivǎ joacǎ rolul ancestral

În formarea cognitivǎ a fiinţei fǎrǎ ţinte,

Înecatǎ în trǎire, sufocatǎ de cuvinte.

Sǎ fie sihastrul omul ce renunţǎ la o viaţǎ

Şi la mintea luminatǎ care, uneori, rǎsfaţǎ,

Lǎsând o simţire rarǎ într-un vid spiritual

În care şi frunza tace sǎvârşind un ritual?